كشفت تقارير اخبارية أن الريال مدريد الإسباني كيتفاوض حاليا على ضم لاعب الوسط الإسباني إبراهيم دياز، من مانشستر سيتي النگليزي، فموسم الانتقالات الشتوية الجاي. وذكرت صحيفة “ماركا” الرياضية أن الريال باغي يستاغل رغبة اللاعب اللي عندو غير الـ19 لعام، في خوض مزيد من الدقائق للتعاقد مع دياز، المهاري اللي كيتعتابر من أغلى اللعابا ديال “السيتيزنس” الصغار قيمة. وغادي يكون من حق دياز، اللي كيلعب مع المنتخب الإسباني تحت 21 عام، التفاوض بشكل حر مع أندية خارج النگليز في البدو ديال العام الجديد، حيث غادي يسالي العقد ديالو في يونيو 2019. وكانت صحيفة “ذا صن” البريطانية، اكدات أن الريال غادي يقدم عرض للتعاقد لستة مواسم مع دياز، مع راتب واصل لتقريبا 3.5 ملايين اورو فالعام. والقيمة السوقية ديال دياز، المولود في مالگا واللي من أصول مغربية، هي 5 ملايين اورو ولكن الريال قدم عرض بـ10 ملايين اورو للتعاقد معاه. 
الريال مدريد كيتفاوض على ضم المغربي إبراهيم دياز